Paterna disminueix en un 43% els robatoris en domicilis/trasters i interior de vehicles
29/02/2016

# Paterna disminueix en un 43% els robatoris en domicilis/trasters i interior de vehicles

[![Imagen de la reunió de la Junta Local de Seguretat](/images/noticias/2016/02/junta-local-seguridad.jpg)](/images/noticias/2016/02/junta-local-seguridad.jpg)

29.02.2016

La Junta Local de Seguretat de Paterna destaca el descens dels delictes per violència de gènere, de les diligències judicials i de la taxa de criminalitat, que se situa per sota de la taxa autonòmica

La Junta Local de Seguretat de Paterna s'ha reunit avui en l'Ajuntament de Paterna para fa balanç de la seguretat en el municipi en aquest últim any./p>

La trobada, que s'ha produït en Alcaldia, ha comptat amb la presència de l'Alcalde de Paterna, Juan Antonio Sagredo, el subdelegat del Govern a la Comunitat Valenciana, Juan Carlos Valderrama, l'Inspector Cap de la Comissària de la Policia Nacional de Paterna, José Manuel León, la regidor de Seguretat, Núria Campos, el cap de la Policia Local de Paterna, Rafael Mestre així com altres representants de diferents àrees relacionades amb la seguretat i la participació ciutadana.

Tots els assistents han coincidit a qualificar de “molt positiva i molt satisfactòria” la seguretat en el municipi així com la taxa de criminalitat en l'últim any, que es troba en un 33,4%, molt per sota de la taxa de criminalitat de la Comunitat Valenciana (48%) i en la qual destaca un descens generalitzat dels delictes en un 10% (greus, menys greus i lleus), un descens dels delictes per violència de gènere i un augment de l'eficàcia en la resolució de les infraccions.

Com a dada destacable, s'ha cridat l'atenció sobre l'espectacular baixada de robatoris en domicilis/trasters i interior de vehicles, que ha disminuït un 43% en 2015. Així mateix, també han subratllat l'augment dels controls, tant de drogues com d'alcohol, així com els excel•lents resultats de la unitat canina de la Policia Local a l'hora de prevenir el consum de drogues en l'els parcs i jardins del municipi, sobretot de cànnabis i cocaïna.

Així mateix, s'ha ressaltat la bona sintonia i coordinació entre la Policia Local i la Policia Nacional i la labor preventiva realitzada en el municipi per tots dos cossos de seguretat en matèria de violència de gènere i consum de drogues, amb més d'11.000 actuacions realitzades en col•legis per part de la Policia Local.

Durant la reunió, també ha quedat de manifest la gran utilitat i el servei públic del recentment creat Consell Sectorial de Seguretat i la disposició de tots els cossos a seguir treballant conjuntament per a seguir mantenint aquests bons resultats a Paterna i anar millorant-los, any rere any.

Finalment, l'Alcalde de Paterna, Juan Antonio Sagredo ha felicitat a tots els assistents per la seua labor i ha destacat el fet que “Paterna torne ser un exemple i un referent quant a seguretat es refereix”.